टॉम हॉलैंड (अभिनेता)
थॉमस स्टैनली हॉलैंड (जन्म: १ जून १९९६) एक अंग्रेजी अभिनेता तथा नर्तक हैं, जिन्हें मार्वल सिनेमेटिक यूनिवर्स में, विशेषतः कैप्टन अमेरिका: सिविल वॉर (२०१६) और स्पाइडर-मैन: होमकमिंग (२०१७) में पीटर पार्कर की भूमिका निभाने के लिए जाना जाता है। हॉलैंड इससे पहले स्टेज शो बिली इलियट द म्यूजिकल (२०१२) में प्रमुख किरदार निभा चुके हैं। उनकी अन्य फिल्मों में द इम्पॉसिबल (२०१२), इन द हार्ट ऑफ़ द सी (२०१५), द लॉस्ट सिटी ऑफ़ ज़ी (२०१६) और अनचार्टेड (२०२२) प्रमुख हैं। २०१७ में उन्हें बीएएफटीए राइजिंग स्टार के पुरस्कार से सम्मानित किया गया।